Manuilas I Megas Komninas

Manuilas I Megas Komninas (, Manouēl I Megas Komnēnos, g. 1218 m. – m. 1263 m. kovas Trapezundas) – Komninų dinastijos ketvirtasis Trapezundo imperatorius, valdė 1238 – 1263 m.Manuilas I Megas Komninas

Manuilas I buvo Trapezundo imperatoriaus Aleksijaus I jauniausias sūnus.

1243 m. Rumo sultonatui ir jo sąjungininkams pralaimėjus Kiose Dage mūšyje (), Manuilo I imperija iš seldžiukų vasalo tapo Persijos mongolų vasalu.

Apie 1250 – 1260 m. Manuilas I netoli Trapezundo pastatė Šv. Sofijos soborą ir vienuolyną.

1258 m. Chulaguchanui užėmus Bagdadą buvo atstatytas prekybos kelias iš Armėnijos ir Eufrato aukštupio lygumos į Erzurumą, o toliau per Zigano perėją () į Trapezundą. Šis prekybos kelias leido suklestėti Trapezundui. Šilko kelio prekės keliavo ne Viduržemio jūros, o Juodosios jūros link. Manuilo I kaldintos bronzinės ir sidabrinės monetos buvo naudojamos ne tik imperijos viduje, bet ir aplinkinėse šalyse, ypač Gruzijoje.

Manuilas I mirė 1263 m. kovą ir sostą paveldėjo jo vyriausias sūnus Andronikas II Megas Komninas.

 Manuilo I šeima 
Manuilas I buvo vedęs tris kartus:
 Pirmoji žmona nuo 1235 m. Ana Ksilaloja (? – 1253 m.), Trapezundo didikė
 Andronikas II Megas Komninas (1236 – 1266 m.), Trapezundo imperatorius
 Antroji žmona 1242–1245 m. Rusudan iš Gruzijos (1223 m. gegužė – 1253 m.), Gruzijos karaliaus Dovydo VI dukra
 Teodora Megalė Komnina (apie 1253 – 1285 m.), Trapezundo imperatorė
 Trečioji žmona po 1253 m. Irena Syrikaina, Trapezundo didikė
 Jurgis Megas Komninas (1255 – 1284 m.), Trapezundo imperatorius
 dukra (apie 1258/59 – po 1280 m.), 1273 m. ištekėjo už Gruzijos karaliaus Demetrijaus II
 dukra (apie 1260/61 – po 1289 m.), ištekėjo už Gruzijos didiko
 Jonas II Megas Komninas (1262 – 1297 m. rugpjūčio 16 d.), Trapezundo imperatorius

 Šaltiniai 

 Nuorodos 
 Rytų literatūra, Trapezundo kronika 
 Lotynų ir graikų dokumentai apie Trapezundą 

Kategorija:Komninai